钦定古今图书集成/明伦汇编/闺媛典/第071卷 > 溧阳妇
## 钦定古今图书集成/明伦汇编/闺媛典/第071卷 > 溧阳妇

按《建平县志》：溧阳妇，不知其姓氏。万历庚辰，江南大
饥，次春疫作，妇襁负其子，与夫转徙丐食，来邑之三
都，栖止张公庙中。夫得疾，大雨雪经旬，无所乞食。夫
死，妇抱其子日夜号泣，居人慰之曰：“‘徒泣何为’？呼与
俱去。妇不顾，哭益哀。居人怜之，食以𫗴粥，妇谢不食。
翌日过之，则伏夫尸死矣。其子尚含乳死母腹下，见者莫不酸鼻。居人义之，并其夫埋之庙侧。